Ego Guigo, comes, et ego Mathildis, uxor ejus, comitissa Nivernensis et Forensis, omnibus præsentes litteras inspecturis, notum fieri volumus quod dilectus et fidelis miles noster Johannes de Castro-novo recognovit coram nobis se dedisse domini et fratribus Belliloci in Bello Larrico cartusiensis ordinis, in perpetuam eleemosynam pro remedio animæ suæ et antecessorum suorum quinque solidos census, tribus denariis minus, quos prædicti fratres eidem Johanni debebant in festo Sancti Remigii, de terris quas acensaverat eis aute Granchiam ipsorum de Champbaviart, et terram quam habebat in Valprofunde et totam decimam quam habebat apud Monz. Dicti vero fratres affectionem illius benigniter attendentes, concesserunt illi duos panes conventuales quamdiu vixerit, singulis diebus dominicis percipiendos in supradicta granchia de Champbaviart ita quod post decessum ejusdem uxori vel hæredibus illius prædicti fratres super hoc in aliquo nos tenentur. Nos autem prædictam donationem gratiam habentes et acceptam, ad preces utriusque partis præsentes litteras fecimus in testimonium veritatis sigillorum nostrorum munimine robari. Actum anno gratiæ Mº CCº tricesimo quinto.